کەریم حیکمەتی
کەریم حیکمەتی لە دایکبووی ١٩٧٢ (١٣٥١ی کۆچی ھەتاوی) لە ڕۆژھەڵاتی کوردستان شاعیری کوردە.

کەریم حیکمەتی ساڵی ١٩٧٢ لە گوندی جانبڵاغ، سەر بە شاری بۆکان، لەدایک بووە. دوای تێپەڕاندنی قۆناغەکانی خوێندن بە بڕوانامەی کارناسی کۆمەڵناسییەوە بۆتە مامۆستای قوتابخانە و ئێستا (٢٠١٨) نیشتەجێی شاری بۆکانە. ساڵی ٢٠٠٠ یەکەم کورتەشێعری لە گۆڤاری "ئاوێنە"دا چاپ و بڵاو بۆتەوە. دوابەدوای ئەو لە بڵاڤۆگەکانی سروە، مھاباد و سیرواندا شێعری چاپ کراوە. حیکمەتی بە ھەر دوو شێوازی کلاسیک و نوێ لە دیوانەکانیدا شێعری ھەن. بەر لە شێعری نوێ بە شێعری کلاسیک دەستی پێکردووە، بەڵام یەکەم بەرھەمی شێعریی کە دیوانی "ئاوێنەیەک نیگا"یە بەشێک لە شێعرە نوێکانی لە خۆ گرتووە. دواتر شێعرە کلاسیکەکانیشی لە دیوانەکانی دیکەدا چاپ کردوون. ئەنجومەنی ئەدەبیی بۆکان ڕۆژی ١٥ ڕەشەمەی ١٣٩٤ ک. ھەتاوی (٢٠١٥) دانیشتنێکی بۆ لێکدانەوەی شێعرەکانی کەریم حیکمەتی بەڕێوە برد.

بەرھەمەکان 

 ئاوێنەیەک نیگا، کۆمەڵەشێعر، ٧٤ لاپەڕە، ٢٠٠٦
 گزینگ، کۆمەڵەشێعر، ٢٤٥ لاپەڕە، ٢٠١٦
 نیشتمانێک لە دووبەیتی، دیوانی دووبەیتی، ٢٦٤ دووبەیتی، ٢٠١٧

نموونەی شێعر 

مۆم
مەنسوور
چووە سەر دار
کەچی مۆمی بزەکانی
دەتکانە ئامێزی زەوی و
لە ئاوێنەی دڵی خاکا
دەبوونە گەزیزەی بەھار

دووبەیتی

سەرچاوەکان 

لەدایکبووانی ١٩٧٢
کوردەکانی ڕۆژھەڵاتی کوردستان
شاعیران بە زمانی کوردی